U razdoblju od početka 2013. do rujna 2016. godine, 65-godišnjak s područja Međimurske županije u više navrata putem internetskog bankarstva, nepoznatim osobama (najvjerojatnije s područja jedne od država afričkog kontinenta) uplatio je oko sto tisuća kuna, a sve s ciljem stjecanja višemilijunskog nasljedstva.

Pošto do današnjeg dana nije dobio obećani iznos nasljedstva slučaj je prijavio policiji.

Sadržaj se nastavlja...

- Upozoravamo građane da ne nasjedaju ovakvim internetskim prijevarama te da olako ne povjeruju izmišljenom više milijunskom nasljedstvu i potom se upuštaju u sumnjive novčane transakcije jer tako vrlo lako mogu postati žrtve ovakvih i sličnih kaznenih djela.

Osim što možete ostati bez novca, budite osobito pažljivi i kome dajete svoje osobne podatke jer ih netko može zloupotrijebiti, a vi postati žrtva krađe identiteta - apeliraju iz policije.